Lucius Caecilius Metellus Diadematus
Lucius Caecilius Metellus Diadematus (natus saeculo 2 a.C.n., mortuus post annum 99 a.C.n.) vir publicus Romanus factionis optimatium fuit.

Gens 
Pater eius Quintus Caecilius Metellus Macedonicus erat, consul anni 143 a.C.n.. Habuit tres fratres:
 Quintus Caecilius Metellus Balearicus, consul anno 123 a.C.n.
 Marcus Caecilius Metellus, consul 115 a.C.n.
 Gaius Caecilius Metellus Caprarius, consul 113 a.C.n.

et duas sorores Caecilias Metellas.

Cursus honorum 
Metellus inimicus Gaii Gracchi fuit. Anno 120 aut antea praetor erat et anno 117 a.C.n. una cum Quinto Mucio Scaevola consulatum gessit. Metellus consul agrum Italicum melioravit atque Viam Caeciliam exstruxit. Vel hic vel Lucius Caecilius Metellus Dalmaticus (consul anno 119 a.C.n.) anno 115 a.C.n. censor fuit atque XXXII patres - eos et Gaius Licinius Geta consularis fuit - e senatu expulit et ludos theatrales impudicos prohibebat. Anno 100 a.C.n. contra Lucium Appuleium Saturninum tribunum plebis certavit et anno 99 a.C.n. pro Quinto Caecilio Metello Numidico (consule 109 a.C.n.) operam dedit, ut ex exilio revocaretur.

Bibliographia

Notae 

Metellus Diadematus, Lucius
Senatores
Praetores
Censores
Optimates (Roma antiqua)